Husin Boltaboyev
Boltaboyev Husin (Husan) — 6454-sonli ish bo‘yicha otuvga hukm qilingan. 1883-yili tug‘ilgan, Shovat rayoni Yabliqang‘ qishloq sovetidan, sobiq quloq, 1933-yili kolxoz g‘allasini o‘g‘irlagani uchun 3 yilga qamalgan, jazoni o‘tamay, qochib ketgan. Aholi orasida partiya va hukumat tadbirlarini barbod qilishga qaratilgan sovetlarga qarshi targ‘ibot olib borganlikda, kolxozchilarni ishga chiqmaslikka chaqirganlikda, mag‘lubiyatchilik kayfiyatini bildirganlikda, fashizmni maqtaganlikda ayblangan.